Viborger Samler, 1832-07-13
Den franske Regjering har siden de sidste overordentlige Begivenheder vundet meget i Kraft, og den benytter denne, til at give de venskabelige Magter endnu flere Garantier for Opretholdelsen af et System, hvilket Europa har den hidtilværende Vedligeholdelse af Freden at takke. Grev Sebastiani har ikke alene yttret sin Mening herom i en Note; men han vil ogsaa ved en Forandring af de diplomatiske Agenter, der enten ikke behørigt opsatte Politikkens nærværende Gang, eller sætte sig ud over den og handle og deele efter dens egne individuelle Anskuelser, bevise, hvor megen Vægt hans Regjering lægger paa den gode Forstaaelse med de fremmede Hoffer. Saaledes er Hr. de Mortier tilbagekaldt fra München, og rempliceret ved Hr. Bresson. Ogsaa Grev de Ste. Aulaire skal erholde en Efterfølger i Rom. Det synes, som om Hr. de Mortier har havt en anden Anskuelse end hans Regjering om Tydsklands Stilling og dets Forhold til Frankrig, og at han i denne Henseende befinder sig i Opposition med hiin. Han skal allerede have erholdt sin Rappel og være bestemt til en anden Post. Grundene, hvorfor Hr. de Str. Aulaire forlader Romere her ubekjendte. Han skal have udviist megen Klogskab under de ranskelige Omstændigheder hvori har befandt sig, og det torde blive vanskeligt at erstatte ham. Jmidlertid har enten det romerske Hof eller maaskee han selv yttret Ønsker om, at han maatte blive afløst, da hans Stilling ved de mange Forbindelser, har har i Jtalien, maa være yderst besværlig ja næsten umulig at vedligeholde. - Underhandlingerne mellem de Afsendte fra flere tydske Hoffer angaaende Militairanliggender, vedvare hos os, og skulle have naaet en vis Modenhed. Man tør snart vente nogen Underretning herom af officiel Vei. De Deputerede agte midt i næste Maaned at forlade Berlin, for at kunne aflægge deres respective Hoffer Beretning over Resultatet af deres Mission. - Fra Berlin vilde med det Første blive gjort et Forslag til at ophæve alle Foreninger for Polakkerne i Tydskland og overdrage, Regjeringerne selv at sørge for de faa Tilbageblevne."Et Dragonregiment, The Scotcl-Greys (den udmærkede sig ved Waterloo) var nylig indquarteres i Birmingham, hvor flere Soldater lode sig indskrive i den birminghamer Association. Man betvivlede Factum, indtil en af dem i et Brev til Redacteuren af The Dispatsci en londonsk Søndagstidende, tilstod det, roste Regimentets Loyalitet og tilføiede. at The Scotcl-Greys aldrig - aldrig - vilde drage dens Sværd mod Fædrelandets Frihed og i den Grad besmitte en britisk Soldats Værdighed, at de vilde lade sig bruge til et Værktøi for Tyranniet. Mistanken for at have skrevet dette Brev faldt paa en Dragon ved Navn Sommerville. Obersten lod ham kalde, og han tilstod frimodigen Sagen. Man befalede ham, med en uøvet Hest at udføre en svær Manoeuvre, som selv faae veltilredne Heste vilde have kunnet gjøre. Han forsøgte det forgjæves; Hesten gjorde Modstand, kunde og vilde ikke adlyde Rytteren, der endeligen erklærede Sagen at være ugjørlig med dette Dyr, og vægrede sig ved at gientage det farlige og unyttige Forsøg. Sommer ville, der var en Mand af udmærket god Characteer blev sat i Arrest og stillet for en Krigsret, der tilkjendte ham - 200 Pidskeslag for hans Ulydighed, hvoraf han fik de 100, og beholdt de andre 100 tilgode indtil han blev lægt. Denne oprørende Straf blev efter Foregivende paalagt ham for Ulydighed i Tjenesteen men i Virkeligheden kun for at tugte ham for hans forvovne Brev og Jndskrivelsen af hans Navn i den politiske Association. Man kan let tænke sig det Jndtryk, denne Tildragelse gjorde paa Hæren.